

**REPUBLIKA HRVATSKA**

**BJELOVARSKO - BILOGORSKA ŽUPANIJA**

**UPRAVNI ODJEL ZA DRUŠTVENE DJELATNOSTI I OBRAZOVANJE**



**Upute za prijavitelje**

POZIV ZA PREDLAGANJE PROGRAMA JAVNIH POTREBA U KULTURI BJELOVARSKO - BILOGORSKE ŽUPANIJE ZA 2022. GODINU

Datum objave Javnog poziva: 14. studenog 2022. godine

Rok za dostavu prijava: 14. prosinca 2022. godine

**SADRŽAJ**

1. **OPĆE ODREDBE**
   1. Temelji za raspisivanje Javnog poziva
   2. Cilj Javnog poziva
   3. Planirani iznosi i ukupna vrijednost Javnog poziva
2. **FORMALNI UVJETI JAVNOG POZIVA**
   1. Prihvatljivi prijavitelji
   2. Prihvatljiva područja programskih djelatnosti koje će se financirati putem Javnog poziva
   3. Način prijave

2.3.1.Sadržaj opisnog obrasca jednokratne aktivnosti

2.3.2.Sadržaj obrasca Proračuna jednokratne aktivnosti

2.3.3.Slanje prijave

2.4.Ocjena prijava i donošenje odluke o dodjeli sredstava

1. **POPIS NATJEČAJNE DOKUMENTACIJE**

**1.OPĆE ODREDBE**

* 1. TEMELJI ZA RASPISIVANJE JAVNOG POZIVA

Kultura ima važnu društvenu ulogu u povezivanju zajednice i javnih institucija te ima snažan utjecaj na provođenje aktivnosti u korist zajednice. Sukladno tome, Bjelovarsko-bilogorska županija kontinuirano sufinancira aktivnosti iz područja kulture. U svrhu dodjele financijskih sredstava osiguranih u Proračunu Bjelovarsko bilogorske županije za 2022. godinu za navedeno područje, a u skladu s zakonskim odredbama (Zakon o kulturnim vijećima i financiranju javnih potreba u kulturi NN 83/22, Zakon o udrugama NN 74/14., 70/17 i 98/19, Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge NN 26/15 i 37/21, članak 56. Statuta Bjelovarsko bilogorske županije Županijski glasnik broj 22/09,1/13, 7/13, 1/18, 2/20, 5/20 i 1/21 i Pravilnik o izboru i utvrđivanju Programa javnih potreba u kulturi Bjelovarsko bilogorske županije Klasa:611-01/22-01/5 Urbroj:2103-09-22-1) kao i planskim, programskim i financijskim planovima udruga, objavljuje se Javni poziv za predlaganje javnih potreba u kulturi Bjelovarsko - bilogorske županije za 2022. godinu.

* 1. CILJ JAVNOG POZIVA

Cilj Javnog poziva je podržati aktivnosti u djelatnosti kulture koje doprinose razvoju i unapređenju kulture na području Bjelovarsko - bilogorske županije.

Pri ocjenjivanju prijavljene aktivnosti osobita pažnja će se usmjeriti na kvalitetu predložene aktivnosti, značaj za stvarnu potrebu zajednice i opći interes za njen razvitak.

* 1. PLANIRANI IZNOSI I UKUPNA VRIJEDNOST JAVNOG POZIVA

Za financiranje jednokratnih aktivnosti u okviru ovog Javnog poziva raspoloživ je iznos od 160.000,00 kuna odnosno 21.235,65 eura.

Najniži iznos financijskih sredstava koji se može odobriti za financiranje pojedine aktivnosti je 1.000,00 kuna.

Najviši iznos financijskih sredstava koji se može odobriti za financiranje pojedine aktivnosti je 10.000,00 kuna.

Aktivnost se može financirati u 100% iznosu prihvatljivih troškova aktivnosti, pri čemu potencijalni prijavitelji nisu dužni osigurati sufinanciranje iz vlastitih sredstava. U slučaju da se predmetna jednokratna aktivnost ne financira u 100% iznosu iz proračuna Bjelovarsko – bilogorske županije (u daljnjem tekstu: Županija), prijavitelj je dužan osigurati preostali iznos financiranja do punog iznosa financiranja jednokratne aktivnosti.

Županija zadržava pravo promjene ukupno odobrenog iznosa ovisno o dinamici punjenja županijskog proračuna.

1. **FORMALNI UVJETI JAVNOG POZIVA**
   1. PRIHVATLJIVI PRIJAVITELJI

**Pravo na podnošenje prijave imaju potencijalni korisnici uz uvjet da:**

* su upisani u Registar udruga Republike Hrvatske ili drugi odgovarajući registar;
* su upisani u Registar neprofitnih organizacija i vode transparentno financijsko poslovanje u skladu s propisima o računovodstvu neprofitnih organizacija;
* imaju sjedište na području Županije i provode aktivnost na području Županije;
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* aktivnost koju prijave na Javni poziv Županije, bude ocijenjena kao značajna (kvalitetna, inovativna i korisna) za razvoj civilnoga društva i zadovoljenje javnih potreba Županije definiranih razvojnim i strateškim dokumentima;
* su uredno ispunili obveze iz svih prethodno sklopljenih ugovora o financiranju iz proračuna Županije i drugih javnih izvora;
* imaju plaćene sve poreze i druga obvezna davanja u skladu s nacionalnim zakonodavstvom dospjela za plaćanje uključujući zadnji dan u mjesecu prije prijave jednokratne aktivnosti na Javni poziv;
* se protiv Korisnika, odnosno osobe ovlaštene za zastupanje i voditelja jednokratne aktivnosti ne vodi kazneni postupak i nije pravomoćno osuđen za prekršaje ili kaznena djela definirana člankom 48. Uredbe;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način);
* imaju zadovoljavajuće organizacijske kapacitete i ljudske resurse za provedbu jednokratne aktivnosti;
* imaju uređen sustav prikupljanja članarina te uredno predaju sva izvješća Županiji i drugim institucijama.

**Pravo prijave na Javni poziv nemaju:**

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
* udruge koje nisu upisane u registar neprofitnih organizacija;
* udruge koje ne djeluju na području razvoja kulture i ne potiču razvoj kulture;
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće godine, računajući od godine u kojoj su provodile projekt);
* udruge koje su u stečaju,
* udruge koje nisu ispunile obveze vezane uz plaćanje doprinosa ili poreza.

2.2. PRIHVATLJIVA PODRUČJA PROGRAMSKIH DJELATNOSTI KOJE ĆE SE FINANCIRATI PUTEM JAVNOG POZIVA

**Prihvatljiva područja programskih djelatnosti su:**

1. programi likovne, glazbene, glazbeno-scenske i plesne djelatnosti,
2. programi knjižnične, knjižne i nakladničke djelatnosti,
3. programi poticanja i njegovanja tradicijske baštine i razvitka kulturno umjetničkog amaterizma,
4. programi muzejsko- galerijske djelatnosti,
5. programi spomeničke baštine i vjerskih objekata,
6. programi kulturnih manifestacija.

Pri provedbi aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

Prilikom provedbe aktivnosti korisnik sredstava je dužan na svim informativnim, propagandnim, tiskanim, video i drugim materijalima vezanim uz aktivnost istaknuti logotip i naziv Bjelovarsko – bilogorska županija, kao instituciju koja financira odnosno sufinancira aktivnost te je dužan dati suglasnost Bjelovarsko - bilogorskoj županiji da koristi i objavljuje navedene materijale.

2.3. NAČIN PRIJAVE

Prijava se smatra potpunom ukoliko sadrži sve prijavne obrasce i obvezne priloge kako je zahtijevano u pozivu na dostavu prijava i natječajnoj dokumentaciji. Sve stavke prijavnog obrasca moraju biti u potpunosti popunjene, osim ukoliko određena stavka nije primjenjiva za prijavitelja.

**Obvezna dokumentacija:**

1. ispunjen, potpisan i ovjeren obrazac opisa jednokratne aktivnosti;
2. ispunjen, potpisan i ovjeren obrazac proračuna jednokratne aktivnosti;
3. preslika Izvoda o registraciji udruge iz Registra udruga RH ili drugog odgovarajućeg registra, ne starija od 3 mjeseca (može ga zamijeniti i ispis elektronske stranice sa svim podacima udruge iz registra);
4. preslika Izvatka iz registra neprofitnih organizacija (može ga zamijeniti i ispis elektronske stranice sa svim podacima organizacije iz registra);
5. preslika ovjerenog važećeg statuta prijavitelja;
6. financijski izvještaj udruge
7. potpisana izjava o nepostojanju dvostrukog financiranja;
8. uvjerenje nadležnog suda da se ne vodi kazneni postupak protiv osobe ovlaštene za zastupanje udruge i voditelja aktivnosti, ne starije od 6 mjeseci od dana objave Javnog poziva;
9. Potvrda Ministarstva financija/Porezne uprave o stanju javnog dugovanja za prijavitelja, ne

starija od 30 dana od dana objave Javnog poziva.

Neobavezni dijelovi prijave su izvodi iz novinskih članaka, publikacija, fotografije, nagrade i sl., kao dokaz dosadašnjih aktivnosti i realiziranih sličnih aktivnosti.

2.3.1. Sadržaj opisnog obrasca programa/projekta/manifestacije

Opisni obrazac jednokratne aktivnosti dio je obvezne dokumentacije. Sadrži podatke o prijavitelju, partnerima te sadržaju aktivnosti koja se predlaže za financiranje.

2.3.2. Sadržaj obrasca Proračuna jednokratne aktivnosti

Obrazac Proračuna dio je obvezne dokumentacije. Sadrži podatke o svim izravnim i neizravnim troškovima aktivnosti, kao i o financijskim sredstvima koja se potražuju od Bjelovarsko - bilogorske županije.

Prijava u kojoj nedostaje obrazac Proračuna neće biti uzeta u razmatranje, kao ni prijava u kojoj obrazac proračuna nije u potpunosti ispunjen.

2.3.3. Slanje prijave

Natječajnu dokumentaciju potrebno je poslati u papirnatom obliku (jedan izvornik) poštom ili osobno i to:

1. poštom u zatvorenoj omotnici na adresu:

**BJELOVARSKO - BILOGORSKA ŽUPANIJA**

**UPRAVNI ODJEL ZA DRUŠTVENE DJELATNOSTI I OBRAZOVANJE**

Prijava na Javni poziv za predlaganje programa javnih potreba u kulturi

Bjelovarsko – bilogorske županije županije za 2022. godinu,

„NE OTVARAJ“

Dr. Ante Starčevića 8

43000 Bjelovar

1. osobnom dostavom u pisarnicu Bjelovarsko – bilogorske Županije Dr. Ante Starčevića 8

43000 Bjelovar

Na omotnici je obavezno navesti naziv prijavitelja.

Rok za prijavu na Javni poziv je do 14. studenog 2022. godine. Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na Javni poziv.

Sve prijave poslane izvan roka neće biti uzete u razmatranje.

Sve potrebne informacije vezane uz ovaj Javni poziv mogu se dobiti u Upravnom odjelu za društvene djelatnosti i obrazovanje Bjelovarsko – bilogorske županije (ured 41), Dr. Ante Starčevića 8,43000 Bjelovar, tel. 043/221-938, e-mail: olga.martinovic@bbz.hr.

Za sva pitanja koja nisu definirana Javnim pozivom i Uputama za prijavitelje relevantna je Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (“Narodne novine”, broj 26/15 i 37/21.).

2.4. PROCJENA PRIJAVE I DONOŠENJE ODLUKE O DODJELI SREDSTAVA

Sve pristigle i zaprimljene prijave obrađivat će se redoslijedom zaprimanja, na način:

1. **PREGLED PRIJAVA U ODNOSU NA PROPISANE UVJETE JAVNOG POZIVA**

Davatelj financijskih sredstava imenuje Povjerenstvo za provjeru propisanih uvjeta Javnog poziva koje utvrđuje sljedeće:

* je li prijava dostavljena na pravi Javni poziv i u zadanome roku;
* da li je zatraženi iznos sredstava unutar financijskih pragova postavljenih u Javnom pozivu;
* je li lokacija provedbe programa ili projekta prihvatljiva (ako je primjenjivo na uvjete Javnog poziva);
* jesu li prijavitelj i partner (ako je primjenjivo) prihvatljivi sukladno uputama za prijavitelje;
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti Javnog poziva.

Nakon provjere svih pristiglih i zaprimljenih prijava u odnosu na propisane uvjete Javnog poziva, Povjerenstvo za provjeru propisanih uvjeta Javnog poziva donosi Odluku koje se prijave upućuju u daljnju procedure, odnosno stručno ocjenjivanje.

Davatelj će pisanim putem obavijestiti sve prijavitelje koji nisu zadovoljili propisane uvjete Javnog poziva o razlozima odbijanja njihove prijave. Prigovor na administrativni postupak moguće je izjaviti u roku 8 dana od dana primitka obavijesti.

1. **OCJENA PRIJAVA KOJE SU ZADOVOLJILE PROPISANE UVJETE**

**JAVNOG POZIVA**

Kulturno vijeće Bjelovarsko-bilogorske županije koje imenuje Županijska skupština ocjenjuje pristigle i zaprimljene prijave koje su prošle provjeru propisanih uvjeta Javnog poziva na propisanom obrascu za ocjenu kvalitete/vrijednosti aktivnosti i predlaže privremenu i konačnu listu odabranih aktivnosti.

Kriteriji za odabir odnosno dodjelu sredstava za jednokratne aktivnosti su sljedeći:

* kvaliteta i relevantnost prijave: usklađenost s ciljevima i načelima postavljenim u Javnom poziva sukladno strateškim dokumentima Županije; definiranje ciljnih skupina i krajnjih korisnika, izvedivost, očekivane rezultate i učinke;
* procjena dosadašnjeg iskustva podnositelja prijave u provedbi iste ili slične aktivnosti;
* procjena proračuna aktivnosti (realnost, učinkovitost, razrađenost i povezanost s aktivnostima, korisnicima i rezultatima koji se očekuju, vlastiti doprinos podnositelja prijave, sufinanciranje iz drugih izvora, dokumentiranost pojedinih stavki proračuna);
* inovativnost projekta (primjena najboljih praksi u odgovarajućem području);
* originalnost projekta, s time da će se nastojati izbjegavati financiranje istovrsnih aktivnosti predloženih od strane različitih prijavitelja;
* postojanje upravljačkog i stručnog kapaciteta za provođenje planiranih aktivnosti;
* jasno definiran i realno dostižan cilj aktivnosti;
* jasno definirani korisnici aktivnosti;
* rezultati realizacije aktivnosti u skladu sa stvarnim potrebama u zajednici u kojoj se provodi;
* dosadašnja priznanja.

1. **UGOVARANJE**

Svi prijavitelji, čije su prijave ušle u postupak ocjene, bit će obaviješteni o donesenoj Odluci o dodjeli financijskih sredstava za financiranje jednokratnih aktivnosti u sklopu Javnog poziva.

Sa prijaviteljima kojima su odobrena financijska sredstva Županija će potpisati Ugovor o su(financiranju) u roku od 30 dana od dana završetka Javnog poziva.

Korisnici su dužni dostaviti završni izvještaj o provedbi aktivnosti Bjelovarsko - bilogorskoj županiji u roku od 30 dana od završetka aktivnosti ili programa/projekta za koji su korisniku dodijeljena sredstva, na propisanim obrascima.

Zabranjeno je dvostruko financiranje javnim sredstvima kada su u pitanju iste aktivnosti koje se provode na istom području u istom vremenskom periodu i za iste korisnike. Podnositelj prijave dužan je popuniti i potpisati obrazac kojim daje pisanu izjavu pod materijalnom i kaznenom odgovornošću o nepostojanju dvostrukog financiranja.

**3. POPIS NATJEČAJNE DOKUMENTACIJE**

1. Pravilnik;

2. Tekst Javnog poziva;

3. Upute za prijavitelje;

4. Obrasci za prijavu jednokratne aktivnosti:

4.1. Obrazac opisa jednokratne aktivnosti;

4.2. Obrazac proračuna jednokratne aktivnosti;

5. Popis priloga koji se prilažu prijavi;

6. Obrazac za ocjenu kvalitete/vrijednosti jednokratne aktivnosti;

7. Obrazac izjave o nepostojanju dvostrukog financiranja;

8. Obrazac ugovora o financiranju jednokratne aktivnosti;

9.Obrasciza izvještavanje:

9.1. Obrazac opisnog izvještaja provedbe jednokratne aktivnosti;

9.2. Obrazac financijskog izvještaja provedbe jednokratne aktivnosti.